อัณฑะผมกระตุกครับ เกิดจากอะไรครับคุณ กระตุกบ่อยมากครับตั้งแต่ตอนเช้าพอมาตอนเน็นก็ยังไม่หายครับรู้สึกไม่สะบายใจ ขอคำปรึกษาและวิธีรักษาหน่อยครับ
สวัสดีค่ะ การรู้สึกกระตุกที่อัณฑะนั้นอาจจะเกิดจากการมีเส้นเลือดขอดที่บริเวณอัณฑะ อาจเห็นเป็นเส้นเลือดที่โป่งพองออกมาบริเวณถุงอัณฑะได้ หรือการมีถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างและรู้สึกตึงๆได้เช่นกัน หรือเกิดจาก ภาวะไส้เลื่อน ซึ่งมักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก หรือการมีโรคผิวหนังบริเวณอัณฑะ อาจมีตุ่มหรือผื่นให้เห็นภายนอกได้ และรู้สึกตึงๆปวดๆได้แนะนำพบแพทย์เพื่อตรวจร่างกายให้ได้การวินิจฉัยที่แน่ชัดมากขึ้นต่อไป หากปวดหรือกระตุกมากขึ้นเรื่อยๆ หรือมีอัณฑะบวม แดง ร้อนมากขึ้น ควรรีบไปพบแพทย์ ในขณะนี้ควรงดการมีเพศสัมพันธ์ไปก่อน ไม่ไปบีบหรือจับบริเวณที่กระตุกบ่อยๆ ยังไม่เอายาอะไรไปทาเอง